**מארש הקולונל בוגי** (באנגלית: **Colonel Bogey March**) הוא מארש בריטי שהולחן בשנת 1914 על ידי לוטננט פ. ג'יי. ריקטס (1881–1945) בשם העט שלו קנט ג'יי. אלפורד. ריקטס היה מנצח להקת הצבא הבריטי ולימים הפך למנהל המוזיקה של חיל הנחתים המלכותי בפלימות'.


|  |  |  |
| --- | --- | --- |
| (מולטימדיה) | 

|  |
| --- |
| מארש הקולונל בוגי  
מארש הקולונל בוגי, בביצוע להקת חיל הים של ארצות הברית. |

 |
| לעזרה בהפעלת הקבצים |

היסטוריה
--------

פרדריק ג'וסף ריקטס, מלחין המארש
מכיוון שבאותו זמן לא עודדו אנשים בשירות צבאי לנהל חיים מקצועיים מחוץ לצבא, פרסם מנצח הלהקה של הצבא הבריטי פ. ג'יי. ריקטס את "קולונל בוגי" ואת חיבוריו האחרים בשם הבדוי קנט ג'יי. אלפורד. על פיו, המנגינה נוצרה בהשראת קצין צבאי בריטי "שהעדיף לשרוק במינור שלישוני יורד" במקום לצעוק "קדימה!" כששיחק גולף. ריקטס שימר את השריקה הזו באינטרול היורד שמתחיל כל שורה במנגינה.

השפעה ואזכורים
--------------

המארש היה רב מכר שנמכר במיליוני עותקים, והוקלט פעמים רבות. בתחילת מלחמת העולם השנייה, מארש הקולונל בוגי הפך לחלק מאורח החיים הבריטי כאשר המנגינה שולבה בשיר הפופולרי: "להיטלר יש רק ביצה אחת". המארש שימש גם כמנגינת צעדה עבור הגדודים העשירי וה-50 של חיל המשלוח הקנדי. כמו כן, המארש משמש כצעדה של גדוד הקלגרי המלכותי של הכוחות הקנדיים (RCAC).

משנת 1943 ועד קליטתו לצבא הסדיר בשנת 1978, המארש גם שימש כלחן לשיר של חיל הנשים של צבא ארצות הברית.

בשנת 1951, במהלך כנס המחשוב הראשון שהתקיים באוסטרליה, "מארש הקולונל בוגי" היה המנגינה הראשונה שהשמיע מחשב על אדמת אוסטרליה. המנגינה הושמעה על ידי CSIRAC, מחשב שפותח על ידי ארגון המחקר והתעשייה של הקהייליה.

בסרט משנת 1961, "מלכודת ההורים", החניכות במחנה קיץ לבנות שורקות את מארש הקולונל בוגי בזמן שהן צועדות דרך המחנה. אזכור לסצנה מהסרט "הגשר על הנהר קוואי".

בפרסומות לבירה ומשקאות אלכוהוליים אחרים בגרמניה מנגנים את המארש ברקע באופן רצוף מאז שנות ה-70. עקב השימוש הרב, המוזיקה הפכה לזמריר קלאסי.

בין השנים 1970 ו-1984 שימש המארש כבסיס לקמפיינים פרסומיים של חברת Getty Oil Corporation.

בסרט "מועדון ארוחת הבוקר" משנת 1985, הדמויות הראשיות שורקות את המנגינה בספריית בית הספר בעת שהן בעונש ריתוק בשבת, כאשר המנהל ורנון (בגילומו של פול גליסון) נכנס לחדר. המארש נוגן גם בסרטים "מלכודת ההורים", "תקלה מופלאה" ו"שיגעון בחלל".

בבריטניה, המארש הקולונל בוגי הוא עדיין (נכון ל-2019) אחד השירים הנפוצים ביותר שמנגנים מכוניות גלידה.

בשנת 2019 שימש המארש הקולונל בוגי בסדרת הטלוויזיה "האיש במצודה הרמה", בפרק 8 של עונה 4.

בסרט "הגשר על הנהר קוואי" משנת 1957 מנוגן מארש הקולונל בוגי יחד עם מארש הנהר קוואי, שנכתב לסרט על ידי המלחין האנגלי מלקולם ארנולד. בגלל הסרט מארש הקולונל בוגי נקרא לעיתים בטעות מארש הנהר קוואי. 

ס.ד. בורמן השתמש במארש במותחן הריגול ההינדי משנת 1967 "גנב תכשיטים".

ראו גם
------

|  | עיינו גם בפורטל: |
| --- | --- |
|  | 
 | **פורטל מוזיקה** |

* שירי מלחמת העולם הראשונה
* שירי מלחמת העולם השנייה

קישורים חיצוניים
----------------

ויקישיתוף מדיה וקבצים בנושא **מארש הקולונל בוגי** בוויקישיתוף
* החיילים שורקים את המארש בכניסה למחנה השבויים

הערות שוליים
------------

1. ↑  Gene Phillips (2006). "Beyond the Epic: The Life and Films of David Lean". p.306. University Press of Kentucky.
2. ↑  The Real Colonel Bogey
3. ↑  Minor British Institutions: Colonel Bogey
4. ↑  Pegler, Martin, Soldiers' Songs and Slang of the Great War
5. ↑  CSIRAC – Australia’s first computer
6. ↑  Underberg-Marsch nun als Weihnachts-Jingle
7. ↑  Getty Gas 1984
8. ↑  Bollywood Retrospect: The best of SD Burman - Part 2


|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13939411p (data)
* GND: 300765533
* LCCN: n2001063989
* MusicBrainz work: 77bddb24-333c-4f73-9d6f-17ca96a9428b
* VIAF: 186025348
* WorldCat (עם VIAF): 186025348

 |